П Р О Т О К О Л  № 9
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 22.04.2026 г. 

Днес, 22.04.2026 г. /сряда/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
 		  Севдалин Мавров 
  Стефан Гроздев - отпуск
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и Надежда Стоянчева – главни експерти-съдебна администрация.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  09.04.2026 г. – 17.04.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Гоце Делчев за предстоящо прекратяване на трудовото правоотношение със съдебен служител на длъжност „съдебен деловодител“, считано от 04.05.2026 г.
и
1.1.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Гоце Делчев.
1.1.2. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Районен съд – Гоце Делчев, след освобождаването ѝ.
МОТИВИ: В Районен съд – Гоце Делчев работят 6-ма съдии, които се подпомагат от 6 съдебни деловодители. По щат съдът разполага и с 1 щ. бр. „съдебен деловодител“ за Бюро по съдимост и 1 щ. бр. „съдебен деловодител“ в Съдебно-изпълнителна служба. Налице е и високо съотношение съдии/съдебни деловодители – 1 : 1 за РС-Гоце Делчев при прието за оптимално в съдилищата 2 : 1.  Комисията отчита високата натовареност на съда – 51,53 бр. дела за разглеждане от един съдия месечно, при 44,21 средно за РС, извън областните градове, но намира искането за обявяване на конкурс за щата за неоснователно поради високото съотношение специализирана администрация/ съдии – 3,29 при 2,87 средно. 
1.1.3. ИЗПРАЩА решението на председателя на Районен съд – Гоце Делчев, за становище относно съкращаване на щата след освобождаването му.

1.2. ПРИЕМА ЗА СВЕДЕНИЕ уведомлението от председателя на Районен съд – Мездра за прекратено трудово правоотношение със съдебен служител на длъжност „съдебен секретар“, считано от 25.03.2026 г.
и
1.2.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Мездра.
1.2.2. ПРЕДЛАГА СЪКРАЩАВАНЕ на 1 /една/ свободна щ. бр. за длъжност „съдебен секретар“ по щата на Районен съд – Мездра.
МОТИВИ: По щат Районен съд – Мездра разполага с 6 щ. бр. за съдия и 7 щ. бр. за длъжност „съдебен секретар“, което е над приетото за оптимално съотношение 1 : 1. Броят на делата за разглеждане от един съдия месечно е 44,73 при 49,30 средно за РС, извън областните градове. Предвид изложеното комисията счита, че искането на председателя за заемане на щата за „съдебен секретар“ е неоснователно.
1.2.3. ИЗПРАЩА решението на председателя на Районен съд – Мездра, за становище относно съкращаването на свободната щ. бр. за длъжност „съдебен секретар”, което да изпрати в тридневен срок след получаване на решението.

1.3. ПРИЕМА ЗА СВЕДЕНИЕ уведомлението от председателя на Административен съд – Кюстендил за придобиване право на пенсия за осигурителен стаж и възраст на съдебен служител на длъжност „съдебен архивар“, считано от 02.04.2026 г.
и
ОТЛАГА разглеждането на точката за следващо заседание.

1.4. ПРИЕМА ЗА СВЕДЕНИЕ уведомлението от председателя на Административен съд – Перник за назначаване на съдебен служител, по реда на чл. 68, ал. 1, т. 3 от КТ, с работно време 4 часа на длъжност „съдебен деловодител“.

1.5. ПРИЕМА ЗА СВЕДЕНИЕ уведомлението от председателя на Районен съд – Трън за прекратено трудово правоотношение със съдебен служител на длъжност „съдебен секретар“, считано от 01.04.2026 г.
и
1.5.1. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен секретар“ в Районен съд – Трън.
1.5.2. ПРЕДЛАГА СЪКРАЩАВАНЕ на 1 /една/ свободна щ. бр. за длъжност „съдебен секретар“ по щата на Районен съд – Трън.
МОТИВИ: По щат РС-Трън разполага с 1 щ. бр. за съдия и 9,5 щ. бр. за съдебни служители, което предвид изключително ниската натовареност е недопустимо. Средно в съдилищата от страната един съдия се подпомага от 2,78 съдебни служители. Броят на делата за разглеждане месечно в съда е 26 при 49,30 средно за РС, извън областните градове. Съдът разполага с 2 щ. бр. за длъжност „съдебен секретар“. След съкращаването на едната щ. бр. функциите на секретаря биха могли да се разпределят на други съдебни служители или чрез трансформиране на щатната бройка за длъжност „съдебен архивар“.
Предвид изложеното комисия „Съдебна администрация“ към СК на ВСС счита, че искането на председателя на РС-Трън е неоснователно.
1.5.3. ИЗПРАЩА решението на председателя на Районен съд – Трън, за становище относно съкращаването на освободената щ. бр. за длъжност „съдебен секретар”, което да изпрати в тридневен срок след получаване на решението.

1.6. ПРИЕМА ЗА СВЕДЕНИЕ уведомлението от председателя на Районен съд – Казанлък за предстоящо назначаване на двама съдебни служители, съгласно решение на комисията по протокол № 6/25.03.2026 г., т. 1.4., на длъжност „системен администратор“, считано от 30.04.2026 г. и 11.05.2026 г., след проведен конкурс.

1.7. ПРИЕМА ЗА СВЕДЕНИЕ уведомлението от председателя на Районен съд – Момчилград за предстоящо прекратяване на трудовото правоотношение със съдебен служител, заемащ длъжността „съдебен деловодител“ в регистратура, поради придобито право на пенсия за осигурителен стаж и възраст на 17.08.2025 г.
и
1.7.1. УКАЗВА на председателя на Районен съд – Момчилград в да упражни правото си по чл. 328, ал. 1, т. 10 от КТ, по отношение на съдебният служител, заемащ длъжност „съдебен деловодител“, придобил право на пенсия за осигурителен стаж и възраст на 17.08.2025 г., за което да уведоми комисията незабавно.
1.7.2. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен деловодител“ в Районен съд – Момчилград.
1.7.3. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Районен съд – Момчилград.
МОТИВИ: Изключително високо съотношение съдебни служители/съдии – 6,50 при 4,09 средно за РС, извън областните градове. По щат РС-Момчилград разполага с 13 щ. бр. съдебна администрация. След проведена среща през 2019 г. на комисията с председатели на съдилища, разполагащи с щат от двама съдии е прието щатната численост на съдебните служители да бъде 11 щ. бр. 
Комисията препоръчва оптимизиране на щатната численост на съдебната администрация в РС-Момчилград.
1.7.4. ИЗПРАЩА решението на председателя на Районен съд – Момчилград, за становище, което да изпрати в тридневен срок след получаване на решението.

1.8. ПРИЕМА ЗА СВЕДЕНИЕ уведомлението от председателя на Окръжен съд – Хасково за прекратено трудово правоотношение със съдебен служител на длъжност „шофьор, той и куриер“, считано от 15.04.2026 г.
и
1.8.1. НЕ ВЪЗРАЗЯВА на свободната щ. бр. за длъжност „шофьор, той и куриер“, по реда на чл. 343, ал. 2 от ЗСВ да бъде назначен съдебен служител, заемащ длъжност „призовкар“, в Окръжен съд – Хасково.
1.8.2. ДАВА СЪГЛАСИЕ за обявяване и провеждане на конкурс за заемане на 1  /една/ щ. бр. за длъжност „призовкар“ в Окръжен съд – Хасково.

1.9. ПРИЕМА ЗА СВЕДЕНИЕ уведомлението от председателя на Районен съд – Габрово за предстоящо прекратяване на трудовото правоотношение със съдебен служител на длъжност „съдебен деловодител“, считано от 09.05.2026 г.
и
1.9.1. НЕ ВЪЗРАЗЯВА съдебен служител, заемащ длъжност „съдебен секретар“ да бъде назначен по реда на чл. 343, ал. 2 от ЗСВ, на длъжност „съдебен деловодител“ след освобождаване на щ. бр., считано от 09.05.2026 г., в Районен съд – Габрово.
1.9.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител, по реда на чл. 68, ал. 1, т. 4 от КТ, до заемане на щата от титуляр, в Районен съд – Габрово.

1.10. ПРИЕМА ЗА СВЕДЕНИЕ уведомлението от и. ф. председател на Административен съд – Русе за придобито право на пенсия за осигурителен стаж и възраст на съдебен служител, заемащ длъжност „съдебен деловодител“ през 2025 г. с искане за оставането му на работа до 31.12.2026 г.
и
1.10.1. НЕ ДАВА СЪГЛАСИЕ за оставане на работа до 31.12.2026 г. на съдебен служител, заемащ длъжност „съдебен деловодител“, придобил право на пенсия за осигурителен стаж и възраст на 01.05.2025 г. в Административен съд – Русе.
1.10.2. УКАЗВА на и. ф. председателя на Административен съд – Русе в едномесечен срок от датата на получаване на решението да упражни правото си по чл. 328, ал. 1, т. 10 от КТ, по отношение на съдебният служител, заемащ длъжност „съдебен деловодител“, придобил право на пенсия за осигурителен стаж и възраст на 01.05.2025 г., за което да уведоми комисията.

1.11. ПРИЕМА ЗА СВЕДЕНИЕ уведомлението от председателя на Апелативен съд – Варна за предстоящо прекратяване на трудовото правоотношение със съдебен служител на длъжност „съдебен деловодител“, считано от 01.07.2026 г.
и
1.11.1. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен деловодител“, която ще се освободи, считано от 01.07.2026 г. в Апелативен съд – Варна.
1.11.2. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Апелативен съд – Варна.
МОТИВИ: По щат Апелативен съд – Варна разполага с 12 щ. бр. за длъжност „съдебен деловодител“, подпомагащи дейността на 22-ма  реално работещи съдии. За сравнение АС-Пловдив разполага с 9 щ. бр. за „съдебен деловодител“ при 22-ма реално работещи съдии, АС-Велико Търново е със 7 деловодители и 15 реално работещи съдии. Натовареността на съда е под средната за апелативните съдилища. Броят на делата за разглеждане от един съдия месечно е 8,71 при 9,28 средно за АС.
1.11.3. ИЗПРАЩА решението на председателя на Апелативен съд – Варна, за становище, което да изпрати в тридневен срок след получаване на решението.

1.12. ПРИЕМА ЗА СВЕДЕНИЕ уведомлението от председателя на Районен съд – Добрич за предстоящо прекратяване на трудовото правоотношение със съдебен служител на длъжност „съдебен администратор“, считано от 01.05.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“ при спазване разпоредбите на чл. 357, ал. 3 от ЗСВ в Районен съд – Добрич.

1.13. ПРИЕМА ЗА СВЕДЕНИЕ уведомлението от председателя на Районен съд – Тутракан за предстоящо прекратяване на трудовото правоотношение със съдебен служител на длъжност „съдебен деловодител“, считано от 30.04.2026 г.
и
1.13.1. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен деловодител“, която ще се освободи, считано от 30.04.2026 г. в Районен съд – Тутракан.
1.13.2. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Районен съд – Тутракан.
МОТИВИ: Изключително високо съотношение съдебни служители/съдии – 5,00 при 4,09 средно за РС, извън областните градове. По щат РС-Тутракан разполага с 15 щ. бр. за съдебни служители, подпомагащи 3-ма съдии, което при ниската натовареност на съда е неоправдано. Броят на делата за разглеждане от един съдия месечно е 36,17 при 49,30 средно за РС, извън областните центрове в страната. 
1.13.3. ИЗПРАЩА решението на председателя на Районен съд – Тутракан, за становище, което да изпрати в тридневен срок след получаване на решението.

1.14. ПРИЕМА ЗА СВЕДЕНИЕ уведомлението от председателя на Районен съд – Котел за предстоящо прекратяване на трудовото правоотношение със съдебен служител на длъжност „съдебен секретар“, считано от 09.05.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Котел.
 
1.15. ПРИЕМА ЗА СВЕДЕНИЕ уведомлението от председателя на Военен съд – Сливен за прекратено трудово правоотношение, считано от 13.04.2026 г., със съдебен служител на длъжност „съдебен секретар“, назначен по реда на чл. 68, ал. 1, т. 3 от КТ. 

2. ОТНОСНО: Искане рег. индекс ВСС-5181/23.03.2026 г. от председателя на Районен съд – Враца за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането от председателя на Районен съд – Враца за разкриване на 1 /една/ щ. бр. за длъжност „съдебен деловодител“.
МОТИВИ: Ниска натовареност на съда. Броят на делата за разглеждане от един съдия месечно е 34,33 при 42,76 средно за РС в районните градове и нарежда съда на 23 място. РС-Враца разполага с 15 щ. бр. за съдия и със 7 щ. бр. за длъжност „съдебен деловодител“, което спрямо натовареността на съда е оптимално, освен това по щат съда има и още 2 щ. бр. „съдебен деловодител“ за Бюро съдимост и 1 щ. бр. „съдебен деловодител“ за Съдебно-изпълнителна служба. 

3. ОТНОСНО: Искане рег. индекс ВСС-5341/26.03.2026 г. от председателя на Районен съд – Тетевен за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането от председателя на Районен съд – Тетевен за разкриване на 1 /една/ щ. бр. за длъжност „съдебен помощник“.
МОТИВИ: Със свои решения по протоколи № 21/17.09.2025 г., т. 18 и №14/24.07.2024 г. комисията е отхвърлила искания за разкриване на щат за длъжност „съдебен помощник“. Към момента няма промяна, която да налага увеличение на щатната численост с 1 щ. бр. за посочената длъжност. 

4. ОТНОСНО: Искане рег. индекс ВСС-5364/26.03.2026 г. от председателя на Районен съд – Кубрат за разкриване на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането от председателя на Районен съд – Кубрат за разкриване на 1 /една/ щ. бр. за длъжност „съдебен помощник“ и 1 /една/ щ. бр. за длъжност „съдебен секретар“.
МОТИВИ: Натовареността на съда е под средната за РС, извън областните центрове в страната. Броят на делата за разглеждане от един съдия месечно в РС-Кубрат е 41,06 при 49,30 средно, което не води до необходимост от разкриване на две щ. бр. за посочените длъжности.

5. ОТНОСНО: Искане рег. индекс ВСС-5729/06.04.2026 г. от председателя на Окръжен съд – Велико Търново за разкриване на 1 /една/ щ. бр. за длъжност „съдебен деловодител“ в регистратура.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането от председателя на Окръжен съд – Велико Търново за разкриване на 1 /една/ щ. бр. за длъжност „съдебен деловодител“ в регистратура.
МОТИВИ: С решение по протокол № 35/02.12.2025 г. на Съдийската колегия на ВСС по щата на съда е съкратена 1 щ. бр. за длъжност „съдебен деловодител“. Към момента няма промяна, която да налага увеличение щатната численост на съдебните служители с 1 щ. бр. за посочената длъжност.

6. ОТНОСНО: Искане рег. индекс ВСС-5736/06.04.2026 г. от председателя на Окръжен съд – Монтана за разкриване на 1 /една/ щ. бр. за длъжност „координатор, съдебен център по медиация“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ОТХВЪРЛЯ искането от председателя на Окръжен съд – Монтана за разкриване на 1 /една/ щ. бр. за длъжност „координатор, съдебен център по медиация“.
МОТИВИ: Липса на финансови средства и изключително ниска натовареност на съда, което е трайна тенденция и нарежда съда на едно от последните места за окръжните съдилища. Съотношението съдебни служители/съдии – 2,27 е над средното, което е недопустимо спрямо натовареността. За периода 01.01.2026 г. – 31.03.2026 г. са проведени 8 информационни срещи, което не налага разкриване на 1 щ. бр. за длъжност „координатор, съдебен център по медиация“. 

7. ОТНОСНО: Искане рег. индекс ВСС-5999/15.04.2026 г. от председателя на Районен съд – Котел за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Районен съд – Котел за разкриване на 1 /една/ щ. бр. за длъжност „съдебен секретар“.
МОТИВИ: Ниска натовареност на съда. Броят на делата за разглеждане от един съдия месечно в РС-Котел е 31,44 при 49,30 средно за РС, извън областните центрове. Препоръчва оптимизиране на съдебната администрация и възлагане на функции за съдебен секретар на други съдебни служители или  трансформиране на щатната бройка за длъжност „съдебен архивар“.

8. ОТНОСНО: Искане рег. индекс ВСС-6053/16.04.2026 г. от председателя на Административен съд – София-град за разкриване на 13 /тринадесет/ щ. бр. за съдебни служители за длъжности, както следва: 5 /пет/ щ. бр. „съдебен деловодител“, 2 /две/ щ. бр. „куриер“, 2 /две/ щ. бр. „работник, поддръжка сгради“ и 4 /четири/ щ. бр. „чистач“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането на председателя на Административен съд – София-град за разкриване на 4 /четири/ щ. бр. за длъжност „съдебен деловодител“ и 2 /две/ щ. бр. за длъжност „куриер“.
8.2. ПРЕДЛАГА на Съдийската колегия на ВСС, на основание чл. 30, ал.5, т.8 от ЗСВ да РАЗКРИЕ 1 /една/ щ. бр. за длъжност „съдебен деловодител“, 2 /две/ щ. бр. за длъжност „работник, поддръжка сгради“ и 4 /четири/ щ. бр. за длъжност „чистач“ по щата на Административен съд – София-град.
МОТИВИ: Висока натовареност на съда, което е трайна тенденция. Броят на делата за разглеждане от един съдия месечно е 23,86 при 19,06 средно за административните съдилища. По щат АдмС-София-град разполага с 87 щ. бр. за съдия и 64 щ. бр. за съдебен деловодител, което е недостатъчно предвид високата натовареност. Налице е необходимост от разкриване на щ. бр. за длъжност „съдебен деловодител“ с цел осигуряване своевременното изпълнение на съдопроизводствените дейности. 
Към момента съдът се помещава на 2 700 кв. м. и разполага с 1 щ. бр. за длъжност „работник, поддръжка сгради“ и 9 щ. бр. за „чистач“. Предстоящото преместване на АдмС-София-град в нова сграда – 15 300 кв. м., води до необходимост от разкриване на нови щатни бройки за съдебни служители, свързани с поддръжката и почистването на сградата.
8.3. ВНАСЯ искането от председателя на Административен съд – София-град в заседание на Съдийската колегия на ВСС, за разглеждане и произнасяне.

9. ОТНОСНО: Искане рег. индекс ВСС-4998/17.03.2026 г. от председателя на Районен съд – Козлодуй за трансформиране на 1 /една/ щ. бр. за длъжност „счетоводител“ в „главен счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ДАВА СЪГЛАСИЕ за трансформиране на 1 /една/ щ. бр. за длъжност „счетоводител“ в „главен счетоводител“ и обявяване и провеждане на конкурс за длъжност „главен счетоводител“ в Районен съд – Козлодуй.
МОТИВИ: По щат РС-Козлодуй не разполага с щат за длъжност „главен счетоводител“, която е ръководна.
9.2. ИЗПРАЩА решението на комисия „Бюджет и финанси“ към Пленума на ВСС, за становище относно финансовата обезпеченост.

10. ОТНОСНО: Искане рег. индекс ВСС-6075/17.04.2026 г. от председателя на Софийския районен съд за сключване на граждански договор с външен изпълнител за поддръжка на аналогова телефонна централа за нуждите на Софийския районен съд.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ДАВА СЪГЛАСИЕ на председателя на Софийския районен съд за сключване на граждански договор с външен изпълнител за поддръжка на аналогова телефонна централа за нуждите на Софийския районен съд до назначаване на съдебен служител на длъжност „работник, поддръжка сгради-телефонен техник“
10.2. ИЗПРАЩА решението на комисия „Бюджет и финанси“ към Пленума на ВСС, съгласно решение на ВСС по протокол № 44/30.07.2015 г.

11. ОТНОСНО: Писмо рег. индекс ВСС-6055/16.04.2026 г. от Инспектората към ВСС с приложена жалба от г-жа Даниела Славенова относно проведен конкурс за назначаване на съдебен секретар в ОС-Бургас.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ПРИЕМА ЗА СВЕДЕНИЕ жалбата от г-жа Даниела Славенова във връзка с проведен конкурс за заемане на длъжност „съдебен секретар“ в Окръжен съд – Бургас.
11.2. Комисия „Съдебна администрация“ към СК на ВСС няма правомощия да извършва контрол относно конкурсите, обявени и провеждани от административните ръководители на съдилищата.
11.3. Изпраща решението на г-жа Даниела Славенова.

12. ОТНОСНО: Решение на Комисията по правни въпроси към Пленума на ВСС по протокол № 7/06.04.2026 г. във връзка с изготвяне на проект на годишен доклад за дейността на Висшия съдебен съвет за 2025 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ПРИЕМА Отчета за дейността на Комисия „Съдебна администрация“ към Съдийската колегия на ВСС за периода 01.01.2025 г. - 31.12.2025 г.
12.2. ИЗПРАЩА отчета на комисията, на Комисия по правни въпроси към Пленума на Висшия съдебен съвет, по компетентност.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ